b'\n_START_ARTICLE_\nTalukan\n_START_SECTION_\nHist\xc3\xb2ria\n_START_PARAGRAPH_\nEl 1275 hi va passar Marco Polo que va descriure la ciutat vella a la riba occidental del riu. Marco Polo li dina el nom de Taikhan i diu que era un mercat comarcal i que el pa\xc3\xads de la rodalia era bonic i f\xc3\xa8rtil. Les muntanyes cap al sud eren de sal blanca molt dura i de la que venien a proveeir-se gent des de llocs a 30 dies de cam\xc3\xad; era dif\xc3\xadcil de partir i s\'havia de fer amb martells de ferro i la quantitat era enorme._NEWLINE_El 1603 fou visitada per Bento de G\xc3\xb3is que l\'anomena "Talhan" i que anava en una caravana que feia la ruta entre Kabul i Yarkand, aleshores capital de Kaixg\xc3\xa0ria.\n_START_SECTION_\nHist\xc3\xb2ria moderna\n_START_PARAGRAPH_\nTalukan fou la darrera ciutat important que van ocupar els talibans el gener de 2001 despr\xc3\xa9s d\'un sagnant setge on van morir centenars de civils. Milers de persones van fugir cap a Imam Sahib i la vall del Panjshir; les forces de l\'Alian\xc3\xa7a del Nord van poder aturar la progressi\xc3\xb3 taliban cap al nord i l\'est de la ciutat per\xc3\xb2 no de recuperar la ciutat fins a la invasi\xc3\xb3 americana; llavors els soldats de l\'alian\xc3\xa7a van ocupar la ciutat (novembre del 2001) i van trobar un fosa comuna amb els cossos de 70 dones i criatures.'